ख्मेर लोग
ख्मेर (ख्मेर भाषा: ខ្មែរ, अंग्रेज़ी: Khmer) दक्षिणपूर्वी एशिया का एक समुदाय है जो मुख्य रूप से कम्बोडिया देश का मूल निवासी है। उस देश के १.५ करोड़ लोगों में से लगभग ९०% ख्मेर समुदाय के ही सदस्य हैं। वे अधिकतर ख्मेर भाषा बोलते हैं जो ऑस्ट्रो-एशियाई भाषा-परिवार की सदस्य है और जिसकी बहन भाषाएँ भारत व दक्षिणपूर्वी एशिया से लेकर हिन्द महासागर के कई द्वीपों में पाई जाती है। अधिकतर ख्मेर लोग बौद्ध धर्म के अनुयायी होते हैं और उनकी संस्कृति में भारतीय संस्कृति की कई छवियाँ मिलती हैं। कई ख्मेर कम्बोडिया के पड़ोस में वियतनाम और थाईलैण्ड के निवासी भी हैं।